Βόρεια Αμερική

200px|μικρογραφία|Παγκόσμιος χάρτης με τη θέση της Βόρειας Αμερικής
Η **Βόρεια Αμερική** είναι το τμήμα της Αμερικής που βρίσκεται στο βόρειο ημισφαίριο της Γης. Βρέχεται στον Βορρά από τον Αρκτικό Ωκεανό, ανατολικά από τον Βόρειο Ατλαντικό Ωκεανό, νοτιοανατολικά από την Καραϊβική Θάλασσα, και στη δυτική της πλευρά από τον Ειρηνικό Ωκεανό. Προς τον νότο βρίσκεται η Νότια Αμερική. Καλύπτει έκταση περίπου 24.490.000 τετραγωνικών χιλιομέτρων, περίπου 4,8% της συνολικής επιφάνειας του πλανήτη ή περίπου 16,4% της ξηράς. Σύμφωνα με τη μέση εκτίμηση πληθυσμού των Ηνωμένων Εθνών για το 2025 ο πληθυσμός της εκτιμάται σε 617.312.000 κατοίκους, περίπου το 7,5% του παγκόσμιου πληθυσμού.

## Ετυμολογία
Η Βόρεια και η Νότια Αμερική ονομάστηκαν έτσι, κατά γενική παραδοχή, από τον Γερμανό χαρτογράφο Μάρτιν Βαλντσιμέλερ κατά το όνομα του Ιταλού εξερευνητή Αμέριγκο Βεσπούτσι. Ο Βεσπούτσι ήταν ο πρώτος Ευρωπαίος που υποστήριξε ότι η Αμερική δεν ήταν οι Ανατολικές Ινδίες, αλλά μια διαφορετική, άγνωστη μέχρι τότε, ήπειρος. Ο Βεσπούτσι ανακάλυψε τη Νότια Αμερική και ακολούθησε τις ακτές της Κεντρικής ώσπου έφτασε στη Βόρεια, συνδέοντας έτσι τις δικές του ανακαλύψεις με αυτές του Χριστόφορου Κολόμβου λίγα χρόνια πριν.

Μία δεύτερη και λιγότερο διαδεδομένη εκδοχή αναφέρει ότι η ήπειρος ονομάστηκε κατά τον Άγγλο έμπορο Ρίτσαρντ Αμερίκε από το Μπρίστολ, που πιστεύεται ότι χρηματοδότησε το ταξίδι του Τζον Κάμποτ από τη Βρετανία στη Νέα Γη στα 1497. Μία μειοψηφική άποψη αναφέρει πως η Αμερική πήρε το όνομά της από ένα Ισπανό ναύτη που έφερε το αρχαίο βησιγοτθικό όνομα *Αμαϊρίκ*. Τέλος, λέγεται πως το όνομα έχει προέλθει από κάποια γλώσσα των αυτόχθονων λαών της Αμερικής.

## Ιστορικές ονομασίες
Η Βόρεια Αμερική ή κάποια μέρη της κατά το παρελθόν, ειδικά κατά την πρώτη περίοδο αποικισμού, αναφέρονταν και με άλλα ονόματα.

* Το ισπανικό τμήμα αναφερόταν και ως Νέα Ισπανία.
* Οι Ισπανοί αποκαλούσαν τη Βόρεια Αμερική «Φλόριδα», που τελικά έγινε το όνομα της πολιτείας των ΗΠΑ.
* Οι Άγγλοι χρησιμοποιούσαν το όνομα *Βιρτζίνια* προς τιμή της βασίλισσας Ελισάβετ Α΄ (που στα αγγλικά αποκαλούνταν *The Virgin Queen*, "Η παρθένος βασίλισσα"). Ο Τζων Ντη πρότεινε να χρησιμοποιηθεί το όνομα *[[Ατλαντίδα|Ατλαντίς]]*, πιστεύοντας ότι πρόκειται για τη χαμένη ήπειρο που περιέγραψε ο Πλάτων.
* Το βορειότερο τμήμα αναφερόταν και ως *Νορουμπέγκα* (*Norumbega*),
*Δύση

## Γεωγραφία
200px|μικρογραφία|Συνθετική δορυφορική φωτογραφία της Βόρειας Αμερικής
Η Βόρεια Αμερική αποτελεί το βόρειο τμήμα της Αμερικής. Το όριό της προς νότο είναι τα σύνορα Κολομβίας-Παναμά σύμφωνα με τις περισσότερες πηγές, ή η διώρυγα του Παναμά σύμφωνα με κάποιες άλλες ή ακόμα και ο Ισθμός του Τεουαντεπέκ για αυτούς που ορίζουν τη Βόρεια Αμερική ως το κομμάτι ξηράς που βασίζεται πάνω στην Καραϊβική πλάκα. Πριν να ανυψωθεί η Κεντρική Αμερική, η περιοχή ήταν βυθισμένη στη θάλασσα. Τα νησιά των Δυτικών Ινδιών σκιαγραφούν μια βυθισμένη πλέον γέφυρα γης που κάποτε ένωνε τη Βόρεια με τη Νότια Αμερική μέσω της Φλόριντα και της Βενεζουέλας.

Η ηπειρωτική ακτογραμμή έχει μεγάλο μήκος και είναι αρκετά ανώμαλη. Ο κόλπος του Μεξικού είναι η μεγαλύτερη υδάτινη εσοχή της ηπείρου, με δεύτερο τον κόλπο Χάντσον. Γνωστός είναι επίσης ο κόλπος του Αγίου Λαυρεντίου και ο κόλπος της Καλιφόρνιας.

Η ήπειρος περιβάλλεται από πολυάριθμα νησιά, τα περισσότερα από τα οποία συγκεντρώνονται στο Καναδικό Αρκτικό Αρχιπέλαγος, τις Μεγάλες και Μικρές Αντίλλες, το Αρχιπέλαγος Αλεξάντερ και τις Αλεούτιες νήσους. Η Γροιλανδία, το μεγαλύτερο νησί του κόσμου που αποτελεί αυτοδιοικούμενο έδαφος της Δανίας, βρίσκεται επάνω στη βορειοαμερικάνικη πλάκα και γεωγραφικά αποτελεί μέρος της Βόρειας Αμερικής. Οι Βερμούδες δεν είναι μέρος της Αμερικής αλλά νησί που σχηματίστηκε από την ανύψωση της Μεσοωκεάνιας ράχης περίπου εκατό εκατομμύρια χρόνια πριν, θεωρείται όμως ουσιαστικά μέρος της Βόρειας Αμερικής, ειδικά λόγω των ιστορικών, πολιτικών και πολιτιστικών δεσμών τους με τη Βιρτζίνια και άλλες περιοχές.

### Φυσική γεωγραφία
[μικρογραφία|100px|δεξιά|[:Image:North america rock sedimentary.jpg|Ιζηματογενή, Ηφαιστειογενή, Πλουτώνεια και Μεταμορφωσιγενή πετρώματα στη Βόρεια Αμερική]]
Το μεγαλύτερο μέρος της Βόρειας Αμερικής βρίσκεται πάνω στη βορειοαμερικανική τεκτονική πλάκα. Κάποια τμήματα της Καλιφόρνιας και του δυτικού Μεξικού αποτελούν τα όρια της ειρηνικής πλάκας, και οι δύο πλάκες συναντιούνται στο ρήγμα του Αγίου Ανδρέα. Το νότιο τμήμα και το μεγαλύτερο μέρος των Δυτικών Ινδιών βρίσκεται πάνω στην καραϊβική πλάκα, ενώ οι πλάκες Χουάν ντε Φούκα και Κόκος βρίσκονται ανάμεσα στην ειρηνική και τη βορειοαμερικανική πλάκα.

Η ήπειρος μπορεί γενικά να χωριστεί σε τέσσερις μεγάλες περιοχές: τις Μεγάλες Πεδιάδες που απλώνονται από τον κόλπο του Μεξικού έως τον αρκτικό Καναδά, το γεωλογικά νεότερο δυτικό τμήμα με τα Βραχώδη Όρη, τις ερήμους στα δυτικά, την Καλιφόρνια και την Αλάσκα, τις πεδιάδες της Καναδικής Ασπίδος στα βορειοανατολικά και την ανατολική περιοχή που περιλαμβάνει τα Απαλάχια Όρη, την ανατολική ακτή και τη χερσόνησο της Φλόριντα. Το Μεξικό, με τα εκτεταμένα οροπέδια και τις Αμερικανικές Κορδιλιέρες ανήκει μορφολογικά περισσότερο στο δυτικό τμήμα, αν και οι ανατολικές παρόχθιες πεδιάδες εκτείνονται νότια κατά μήκος του Κόλπου.

Τα όρη της δύσεως είναι χωρισμένα στη μέση. Το ένα τμήμα αποτελεί η κυρίως οροσειρά των Βραχωδών και το άλλο οι οροσειρές του Ειρηνικού στην Καλιφόρνια, το Όρεγκον, την Ουάσιγκτον και τη Βρετανική Κολομβία. Στη μέση βρίσκεται ο μεγάλος κρατήρας, ένα βαθύπεδο που περιέχει χαμηλότερα βουνά και επίπεδες ερήμους. Η ψηλότερη κορφή είναι το όρος Μακίνλεϊ ή Ντενάλι στην Αλάσκα.


Image:North america terrain 2003 map.jpg|Ανάγλυφο της Βόρειας Αμερικής.
Image:North america basement rocks.png|Κρατώνες και υπέδαφος.
Image:North america craton nps.gif|Ο κρατώνας της Βόρειας Αμερικής.


### Ανθρωπογεωγραφία
[μικρογραφία|δεξιά|[Πόλη του Μεξικού, μεγαλύτερη και πολυπληθέστερη πόλη στο Μεξικό και τη Βόρεια Αμερική, και η δεύτερη πολυπληθέστερη στην Αμερική]]
[μικρογραφία|δεξιά|Η [Νέα Υόρκη, μεγαλύτερη πόλη των ΗΠΑ και μια από τις μητροπόλεις του κόσμου]]
[μικρογραφία|δεξιά|Το [Τορόντο, η μεγαλύτερη πόλη του Καναδά και πέμπτη μεγαλύτερη της Βόρειας Αμερικής, καθώς και μια από τις πιο πολυπολιτισμικές κοινότητες του πλανήτη]]

Οι κύριες γλώσσες στη Βόρεια Αμερική είναι τα αγγλικά, τα ισπανικά και τα γαλλικά. Ο όρος *Αγγλοαμερική* χρησιμοποιείται για τις αγγλόφωνες χώρες της Αμερικής, κοινώς τις ΗΠΑ και τον Καναδά (στον οποίο δεύτερη επίσημη γλώσσα είναι τα γαλλικά), αλλά μερικές φορές και για το Μπελίζ και ορισμένα τμήματα της Καραϊβικής. Ο όρος *[[Λατινική Αμερική]]* αναφέρεται γενικά στο χώρο νότια των ΗΠΑ, όπου κυριαρχούν λατινογενείς γλώσσες, ειδικότερα στο Μεξικό, τις χώρες της Κεντρικής Αμερικής, το μεγαλύτερο μέρος της Καραϊβικής και τη Νότια Αμερική.

Η γαλλική γλώσσα έχει παίξει ιστορικά σημαντικό ρόλο στη Βόρεια Αμερική και παραμένει κύρια γλώσσα σε μερικές περιοχές. Ο Καναδάς έχει δύο επίσημες γλώσσες, καθώς τα γαλλικά είναι επίσημη γλώσσα στο Κεμπέκ και μαζί με τα αγγλικά επίσημη γλώσσα στο Νιου Μπράνσγουικ. Άλλα μέρη όπου ομιλείται η γαλλική είναι οι Γαλλικές Δυτικές Ινδίες και το Σαιν Πιερ και Μικελόν, καθώς και η Λουιζιάνα των ΗΠΑ, όπου είναι επίσημη γλώσσα. Η Αϊτή συμπεριλαμβάνεται σε αυτή την κατηγορία, κυρίως για ιστορικούς λόγους, αλλά οι Αϊτινοί μιλούν την κρεολή γλώσσα καθώς και γαλλικά. Η κρεολή, αν και προέρχεται από τη γαλλική, δεν αποτελεί διάλεκτό της, αλλά ξεχωριστή γλώσσα.

Από κοινωνική και πολιτιστική άποψη, η Βόρεια Αμερική αποτελεί μια καλά καθορισμένη και διακριτή οντότητα. Ο Καναδάς και οι ΗΠΑ έχουν παρόμοιο πολιτισμό και παραδόσεις, καθώς είναι και οι δύο πρώην βρετανικές αποικίες. Λόγω των ιστορικών αυτών δεσμών έχει αναπτυχθεί ανάμεσα στις δύο χώρες μια κοινή πολιτισμική και οικονομική αγορά. Αντίστοιχα, οι λατινόφωνες χώρες αποτέλεσαν στο παρελθόν αποικίες της Ισπανίας. Στο Μεξικό και τις χώρες της Κεντρικής Αμερικής, όπου άνθισε ο πολιτισμός των Μάγια, οι λαοί διατηρούν κοινές παραδόσεις που δεν γνωρίζουν γεωγραφικά σύνορα. Η Κεντρική Αμερική και η λατινόφωνη Καραϊβική έχουν ιστορικά περισσότερα κοινά στοιχεία λόγω γεωγραφικής εγγύτητας, καθώς και λόγω του γεγονότος ότι το Μεξικό, μετά την ανεξαρτησία του από την Ισπανία, δεν προώθησε την ιδέα μιας Κεντροαμερικανικής Ένωσης και παρέμεινε σχετικά απομονωμένο.

Από οικονομική άποψη, ο Καναδάς και οι ΗΠΑ είναι οι πλουσιότερες και πιο αναπτυγμένες χώρες της ηπείρου, ακολουθούμενες από το Μεξικό, μία πρόσφατα βιομηχανοποιημένη χώρα. Οι χώρες της Κεντρικής Αμερικής και της Καραϊβικής είναι πολύ λιγότερο αναπτυγμένες. Οι πιο σημαντικές οικονομικές ολοκληρώσεις της περιοχής είναι η Καραϊβική Κοινότητα και Κοινή Αγορά (*CARICOM*), η Βορειοαμερικανική Συμφωνία Ελεύθερου Εμπορίου (NAFTA) και πιο πρόσφατα η Κεντροοαμερικανική Συμφωνία Ελεύθερου Εμπορίου (*CAFTA*). Η τελευταία είναι παράδειγμα της οικονομικής αλληλοστήριξης που επιζητούν τα περιφερειακά κράτη της περιοχής προκειμένου να βελτιώσουν την οικονομική τους κατάσταση.

Ο πληθυσμός της Βόρειας Αμερικής είναι έντονα φυλετικά και εθνοτικά διαφοροποιημένος. Οι τρεις κύριες εθνοτικές ομάδες είναι οι λευκοί, οι Μεστίζο και οι μαύροι (κυρίως Αφροαμερικάνοι και έγχρωμοι της Καραϊβικής). Υπάρχουν σημαντικές μειονότητες Ινδιάνων και Ασιατών, καθώς και άλλες εθνοτικές ομάδες.

### Γλώσσες
Ο Καναδάς και οι Ηνωμένες Πολιτείες υπήρξαν βρετανικές αποικίες κατά τον 17ο και 18ο αιώνα, και μοιράζονται την ίδια γλώσσα, τα αγγλικά. Η Γροιλανδία διατηρεί κάποιους δεσμούς με τους ιθαγενείς πληθυσμούς των Εσκιμώων στον Καναδά, ωστόσο θεωρείται περισσότερο σκανδιναβική χώρα και έχει ισχυρούς δεσμούς με τη Δανία της οποίας αποτελεί κτήση. 

Η ισπανική γλώσσα είναι σε καθολική χρήση στο Μεξικό, σε ευρεία χρήση ως 2η γλώσσα στις περισσότερες νότιες περιοχές των ΗΠΑ, καθώς και στα διάφορα κράτη των νησιών του Ατλαντικού. Στο βόρειο Μεξικό, ιδιαίτερα στο Μοντερέι, Τιχουάνα, Σιουδάδ Χουάρεζ και Μεξικάλι, η πολιτισμική επιρροή των ΗΠΑ είναι εμφανής.

## Χώρες και περιοχές
δεξιά|μικρογραφία|Πολιτικός χάρτης της Βόρειας Αμερικής
Η Βόρεια Αμερική συχνά χωρίζεται σε υποπεριοχές, δεν υπάρχει όμως κάποιος επίσημος διαχωρισμός. Η Κεντρική Αμερική αποτελεί το νότιο τμήμα της περιοχής, αλλά το βόρειο όριό της καθορίζεται διαφορετικά ανάλογα με την πηγή. Από γεωφυσική άποψη, η περιοχή της Κεντρικής Αμερικής ξεκινά στον ισθμό του Τεχουαντεπέκ στο Μεξικό, δηλαδή στα όρια των Πολιτειών Καμπέτσε, Τσιάπας, Ταμπάσκο, Κιντάνα Ρόο και Γιουκατάν. Κατά τον ΟΗΕ, το Μεξικό αποτελεί τμήμα της Κεντρικής Αμερικής · αντίθετα, η Ευρωπαϊκή Ένωση δεν συμπεριλαμβάνει το Μεξικό, όπως και το Μπελίζ. Από γεωπολιτική άποψη το Μεξικό συνήθως δεν θεωρείται μέρος της Κεντρικής Αμερικής.

Ο όρος Μεσοαμερική χρησιμοποιείται κάποιες φορές για να περιγραφούν συλλογικά το Μεξικό και οι Χώρες της Κεντρικής Αμερικής και της Καραϊβικής, και μπορεί να αφορά και την Κολομβία και τη Βενεζουέλα που βρίσκονται στη Νότια Αμερική.

### Χώρες

### Μεγαλύτερες πόλεις

&zwnj;†Στοιχεία του 2011

## Οικονομία
Οι ΗΠΑ, ο Καναδάς και το Μεξικό έχουν σημαντικά και ανεπτυγμένα οικονομικά συστήματα. Οι ΗΠΑ διαθέτουν τη δεύτερη μεγαλύτερη οικονομία στον κόσμο.

## Συγκοινωνίες
Ο παναμερικανικός αυτοκινητόδρομος καλύπτει μια έκταση 48.000 χλμ. σε μήκος, και περνά μέσα από τις περισσότερες χώρες της ηπείρου. Δεν υπάρχει επίσημος υπολογισμός του μήκους του, καθώς οι Ηνωμένες Πολιτείες και ο Καναδάς δεν έχουν προσδιορίσει ποιοι δρόμοι αποτελούν τμήματα του αυτοκινητοδρόμου, και το Μεξικό έχει πολλά τμήματα του δρόμου που συνδέουν με τις ΗΠΑ. Το συνολικό μήκος του δρόμου εκτιμάται πως είναι περίπου 26.000 χλμ.. 

PanAmericanHwy.png|Ο Παναμερικανικός αυτοκινητόδρομος διασχίζει όλη την ήπειρο της Αμερικής
Class1rr.png|Το κύριο σιδηροδρομικό δίκτυο της Βορείου Αμερικής, χάρτης του 2006


Ο πρώτος διαπειρωτικός σιδηρόδρομος στις Ηνωμένες Πολιτείες κατασκευάστηκε κατά τη δεκαετία του 1860, ενώνοντας το δίκτυο των ανατολικών ΗΠΑ με την Καλιφόρνια και την υπόλοιπη δυτική ακτή στον Ειρηνικό. Ολοκληρώθηκε στις 10 Μαΐου του 1869 στη Γιούτα, και συνέβαλε καθοριστικά στη μεγιστοποίηση των μεταφορών εμπορευμάτων και μετακινήσεις των πολιτών. Ωστόσο παρά τα τεχνολογικά του επιτεύγματα και το μέγεθος του, υπήρχε ήδη ο καναδικός σιδηρόδρομος από το 1867, ο οποίος διέθετε ήδη πάνω από 2.055 χλμ. γραμμών συνδέοντας το Οντάριο στα δυτικά, με τις ακτές στον Ατλαντικό ανατολικά.

## Αθλητισμός
Τα περισσότερα δημοφιλή αθλήματα είναι τα εξής:

## Παραπομπές


## Σημειώσεις

* "Βόρεια Αμερική"/"Κεντρική Αμερική". *[http://www.bartleby.com/65/ The Columbia Encyclopedia]*, 6th ed. 2001-6. New York: Columbia University Press.
* "Βόρεια Αμερική"/"Κεντρική Αμερική". *Μπριττάνικα*, 2006.
* Στατιστική Υπηρεσία ΗΠΑUN Statistics Division: Composition of macro geographical (continental) regions, geographical sub-regions, and selected economic and other groupings
* GeoHive: Ο πληθυσμών ηπείρων, περιοχών και χωρών
* "Βόρεια Αμερική"/ "Κεντρική Αμερική", *MSN Encarta*, 2006
* American Heritage Dictionaries, λήμμα Βόρεια Αμερική και Κεντρική Αμερική 
* Houghton Mifflin Company, "Βόρεια Αμερική"
* WordNet, Πανεπιστήμιο Πρίνστον: Κεντρική Αμερική
* Crystal Reference Encyclopedia, "Βόρεια Αμερική" 
*